L-għaġina ħelwa hija waħda mill aktar għaġejjen importanti fl-arti tat-tisjir. Hija għaġina bażika li biha nagħmlu ħafna riċetti tal-ħelu. Huwa mportanti ħafna li tifhem tajjeb ir-riċetta, li tkun se tagħmel u taqra u terġa taqra il-metodu, biex tkun żgur li fhimt kollox. Dan għaliex huwa mportanti li timxi mar-riċetta u l-metodu għaliex inkella se jkollok ħafna żbalji u żgur li l-għaġina ma tigiex tajba. Huwa dejjem l-aħjar li l-għaġina tkun friska. Imma tista tagħmel din sa jumejn qabel. Tista tiffriża l-għaġina però mportanti li tagħmel tabella fuq il-borża bl-isem ta' l-għaġina u data li tkun għamiltha. Għaġina li tinżamm għal żmien twil fil-friża timtela bil-kristalli ta' l-ilma u titlef ukoll il-kulur. ftit qoxra tal-lumija maħkuka 1.	Ġo skutella għarbel id-dqiq. Trid tgħarblu għal aktar minn darba. Int u tgħarbel id-dqiq trid iżżomm il-passatur kemm tista 'l fuq. Din biex iddaħħal kemm tista arja, int u tgħarbel. 2.	Żid il-margarine. Jekk se tuża l-mixer, biex tagħmel l-għaġina; allura trid tuża l-ganċ. Tista tagħmel din l-għaġina b' idejk. 3.	Ħaddem sewwa bejn idejk il-margarine u d-dqiq, sakemm it-taħlita tiġi qisha ramel safrani. Ma tridx tibqa tidher il-margarine. (ara ritratt 1) 4.	Ġo bieqja żgħira ħallat il-bajda flimkien maz-zokkor u l-lumi. Żid din it-taħlita ma' dik tad- dqiq u margarine. Ħallat sew u għaqqad biex itfforma għaġina. Hija mportanti ħafna li tħaaddem biss għal ftit minuti. 5.	Jekk tkun qed tuża l-mixer naddaf tajjeb il-ganċ. Ifforma l-għaġina f' forma ta' ballun. Ma tridx iżżid dqiq. Poġġi l-għaġina f' bieqja u għatti tajjeb b' sarvetta mxarrba. 6.	Jekk qed tagħmel l-għaġina b'idejk; neħħi l-għaġina kollha li jkollok mas-swaba. Ifforma l-għaġina f' forma ta' ballun. Ma tridx iżżid dqiq. Poġġi l-għaġina f' bieqja u għatti tajjeb b' sarvetta mxarrba. 7.	Trid tħalli l-għaġina toqgħod mil-lanqas għal siegħa. Jekk it-temp ikun sħun jew inkella jkollok il-kċina sħuna; allura trid tpoġġiha fil-fridge. Punti Mportanti DQIQ	Dan irid ikun dejjem plain. Qatt u qatt ma għandu jintuża dqiq self-raising jew inkella żżid il-baking powder. L-għaġina trid tiġi qisha gallettini u mhux qisek qegħda tiekol kejk. Jekk iżżid il-baking powder md-dqiq, ir-riżultat ikun għaġina minfuħa. MARGARINE	Trid tuża margarine l-istess bħal dik li tintuża għal-kejkijiet. Dik il-margarine ratba li tinsab fi skutelli ma hijiex tajba biex tagħmel l-għaġina. MISTRIEĦ	Importanti ħafna li l-għaġina tistrieħ għal ftit ħin wara li tkun ffurmajtha f' forma ta' ballun (dough) Jekk ma tagħmilx hekk tibda titfarrak. IŻŻIDX DQIQ	Meta l-għaġina tkun lesta ġieli ninnutaw li din tkun ratba, u allura nibdew inżidu aktar dqiq. MA TRIDX IŻŻID XEJN. Ħalli l-għaġina tistrieħ u meta tiġi biex tużaha, tara kif l-għaġina tkun tajba. Jekk iżżidu ħafna dqiq l-għaġina tiġi xotta u tinqasam meta tiftaħa. FIL-FRIDGE	Tista tagħmel l-għaġina u tħalliha fil-fridge minn 2 sa 3 ġranet qabel tużaha. FRIŻA	Tista tiffriża l-għaġina. Meta tagħmel hekk trid tpoġġi tabella bl-isem u bid-data, fuq kull borża. Tħallix l-għaġina għal aktar minn 4 ġimgħat.